
A növényi biomassza energetikai felhasználása különös tekintettel a pelletezésre és brikettálásra

Manapság egyre gyakrabban találkozunk a fenntartható fejlődés fogalmával. A média, a politika szívesen alkalmazza, ha a környezetvédelem szóba kerül. Mit is jelent ez tulajdonképpen? Olyan műszaki és természettudományos megoldások kifejlesztését mely az embert a fejlődésében nem korlátozza, de megfelelő életteret biztosít a jövő generációi számára.
Az energiaárak folyamatos növekedése inspirált arra, hogy a dolgozatom elkészítése során alternatív tüzelőanyag előállításával foglalkozzak. A felhasznált biomassza származhat mezőgazdasági hulladékból, melynek feldolgozására hatékony és környezetbarát módszert jelent az energia szektorban történő alkalmazás. Illetve közvetlen módon, termeszthetünk energianövényeket, mely megoldást jelenthet a munkanélküliség problémájára, illetve a kihasználatlan mezőgazdasági területek korszerű hasznosítására. Kiemelten foglalkozok a pelletezéssel és a brikketállásal, mert ezekkel az eljárásokkal, megfelelő beállítás mellett, olcsó, jó minőségű terméket állíthatunk elő. A technológiai fejlesztések segítségével igazodhatunk a piaci igényekhez, ami lehetővé teszi a széleskörű elterjedést.
Számos előnye mellett a környezetvédelmi szempontokat sem szabad elhanyagolni. A kutatások azt igazolják, hogy más ma használatos tüzelőanyagokhoz képest a biotüzelőanyagok esetén jóval kevesebb káros anyag emisszióval kell számolni.
A kísérleteim során nem csak a konkrét eljárást és a kapott terméket elemeztem, az előkészítési munkálatokat is megvizsgáltam, hogy pontos képet kapjunk a választott témáról.



